Discussió:Llista de monuments de Sant Sadurní d'Anoia

message: La casa surt com a Baqués a Patmapa i la base Gaudí i Bagués a la fitxa de l'Ajuntament. Estaria bé acabar d'aclarir-ho.--Pere prlpz (disc.) 19:43, 11 juny 2015 (CEST)
thread_title:  Bagués o Baqués 

message: La foto no correspon al magatzem Carbó sinó a Can Guineu. El magatzem Carbó és aquest. --Enric (discussió) 18:47, 6 juny 2019 (CEST)
replies: text: Traslladada al lloc que li toca c:Category:Can Guineu (Sant Sadurní d'Anoia). --V.Riullop (parlem-ne) 20:12, 6 juny 2019 (CEST)
thread_title:  Magatzem Carbó 

message: El que queda de Vilarnau, segons les fotos de Patmapa, són quatre rocs, situats vora la plataforma logística de Mercadona, que no acaba de quedar prou clar en quin punt precís es troben, segons el mapa de l'ICC. El que es veu a la foto són quatre naus industrials, diria que del Mercadona, i una zona boscosa, però no sé si correspon exactament al lloc on hi ha les restes de Vilarnau. --Enric (discussió) 19:04, 6 juny 2019 (CEST)
replies: text: Trec la foto. Possiblement la fortificació és en aquest bosc, però no s'hi veu cap resta. --V.Riullop (parlem-ne) 20:51, 6 juny 2019 (CEST)
replies: text: :  En el POUM hi ha mapa de localització que coincideix, més o menys, amb la retolació del mapa de l'ICC. He ajustat les coordenades. --V.Riullop (parlem-ne) 22:43, 6 juny 2019 (CEST)
thread_title:  Vilarnau 

message: La plaça Nova es diu "plaça del 1r Homenatge a la Vellesa". --Enric (discussió) 20:04, 6 juny 2019 (CEST)
replies: text: Modificades les adreces, però hi he posat "Primer" en lloc de l'abreviatura impròpia en un nom de via urbana. El nom del conjunt el deixo com a plaça Nova. Al final els noms populars resulten més estables i menys ridículs :-) --V.Riullop (parlem-ne) 21:05, 6 juny 2019 (CEST)
thread_title:  Plaça Nova 

message: La casa del carrer Vilafranca núm. 63 no sé quina característica especial té perquè l'hagin protegida, ja que és gairebé igual que les del costat. A més a més hi ha un ball de números entre antics i moderns, de manera que no sé si deu ser la 63 (la de la porta tapiada) o bé la 61 o la 59, o potser la 65 o la 67. La definició no hi ajuda gaire. Jo més aviat em decantaria per la 59, que quan potser van fer la documentació no tenia la rajoleta amb el número, i com que la del costat és la 61 potser es van pensar que la numeració anava al revés... --Enric (discussió) 20:48, 6 juny 2019 (CEST)
replies: text: M'ha encuriosit. Amb la foto per satèl·lit es veu que la casa del número 63 actual no té una "coberta de teula àrab a dues vessants" com diu la descripció. La casa de l'esquerra té el número antic "65", cosa que converteix la de més a l'esquerra, actual "59" en el número antic "63". És la casa de pedra vista, restaurada, que té a més a més unes boniques golfes, i que la foto de satèl·lit diu que si que té teulada de teula àrab a dues vessants. No sé per què m'he estat mirant això, però podria ser que la casa de pedra vista fos "Cal Pere de la Munda".  si mai passes per allà i preguntes, ja em diràs si l'he encertada.--Carles (enraonem) 21:16, 6 juny 2019 (CEST)
replies: text: :Ja ho havia vist, això de la teulada a dos vessants (totes les altres sembla que tinguin terrat pla), per això deia que em decantava més per la 59... --Enric (discussió) 21:41, 6 juny 2019 (CEST)
replies: text: :: Al catàleg del POUM no hi és així que el més probable és que sigui el 59. --V.Riullop (parlem-ne) 09:24, 7 juny 2019 (CEST)
thread_title:  Cal Pere de la Munda 

message: La casa del carrer Vilafranca núm. 35 tampoc no té gran cosa d'especial, però potser ha estat reformada. La definició és exactament la mateixa que l'anterior, Cal Pere de la Munda, al mateix carrer. --Enric (discussió) 21:06, 6 juny 2019 (CEST)
replies: text: Tampoc no hi és al POUM. A saber quina deu ser i per què. --V.Riullop (parlem-ne) 09:29, 7 juny 2019 (CEST)
thread_title:  Cal Lisu 

message: Les cases bessones separades pel carrer Narcís Viader i Escayola no són les del carrer Hospital 25 i 27 sinó la del carrer Hospital 25 i la del carrer de l'Església 1. Al carrer Hospital no hi ha número 27. --Enric (discussió) 21:13, 6 juny 2019 (CEST)
replies: text: Corregit. --V.Riullop (parlem-ne) 09:42, 7 juny 2019 (CEST)
thread_title:  Cases bessones del carrer de l'Hospital 

message: No només ha desaparegut el pont romà, pel que sembla, sinó que ni tan sols sabem on era. I també ha desaparegut la fitxa de Patmapa per poder consultar-la. --Enric (discussió) 21:15, 6 juny 2019 (CEST)
replies: text: Tampoc no hi és al POUM ni com a arqueològic. El dono de baixa. --V.Riullop (parlem-ne) 09:45, 7 juny 2019 (CEST)
thread_title:  Pont de Sant Sadurní 

message: Al carrer Torras i Bages 16 hi ha la Casa dels Avis, però és un edifici totalment anodí. Ara bé, potser és racionalista i tot. La fitxa de Patmapa no el descriu. --Enric (discussió) 21:20, 6 juny 2019 (CEST)
replies: text: Et noto escèptic amb el racionalisme :-) Potser és l'edifici del costat, de totxo i pedra, que és al mateix recinte de l'Hospital. La Diputació el retola com a Casal de Cultura i Joventut. Aquest sí que hi és al POUM i anomena l'edifici com a Index, nom no explicat. Diu que ocupa la capella de l'antic hospital i l'edifici annex. L'annex havia estat magatzem municipal, rehabilitat per a l'Escola d'Arts i Oficis, i actualment (2010) seu de la ràdio municipal. No diu res de si l'annex de la capella era l'antic asil. Podria ser a l'actual Casal d'Avis irracionalista. No ho podem saber si no ho documenten. --V.Riullop (parlem-ne) 10:23, 7 juny 2019 (CEST)
replies: text: : Ep! l'edifici Índex ja és a la fitxa IPA-33106. Sent numeracions de la mateixa tongada no crec que sigui cap duplicat, així que de moment només ens queda el Casal d'Avis. --V.Riullop (parlem-ne) 10:30, 7 juny 2019 (CEST)
replies: text: :: Has tingut la mateixa pensada que jo, com que venia abans a la llista de seguida vaig pensar en la capella d'obra vista, però més endavant vaig veure que pertanyia a l'edifici Índex. Per tant deu ser la racional Casa dels Avis... --Enric (discussió) 10:49, 7 juny 2019 (CEST)
thread_title:  Asil 

message: Per les coordenades, he deduït que es tracta de l'antiga Cambra Agrícola del Noia, al c. Montserrat número 6, segons diu un lloc, i al 16 segons un altre. La nota 92 del primer document diu "El local parroquial de la Cambra, que havia estat la seu de la Cambra Agrícola del Noya, estava ubicat al carrer Montserrat, número 6. L'immoble en qüestió va ser enderrocat.". El número 16 és un edifici modern al costat mateix de Can Bosch (número 14). Hi ha hagut ball de números en aquest carrer, antigament anomenat carrer Nou. --Enric (discussió) 21:56, 6 juny 2019 (CEST)
thread_title:  La Cambra 

message: Avui he estat de safari a Sant Sadurní i aquestes dues cases del c. Diputació 11-13 han desaparegut, hi ha un solar buit en obres. No sé si hi faran una construcció nova respectant l'antiga façana (si és que l'han desmuntada o la volen reproduir) o serà un edifici totalment diferent. Al Google Maps encara s'hi veuen les antigues cases, tot i que a la façana ja hi havia el cartell d'una empresa constructora. --Enric (discussió) 22:58, 15 juny 2019 (CEST)
replies: text: Aquí tens el solar buit. --Enric (discussió) 00:57, 5 set 2019 (CEST)
replies: text: :  Tenim una foto bona del 2012. L'anoto com a enderrocada. De fet no era BCIL i si no té cap protecció específica això pot passar. Queda a criteri de la gent d'IPAC si la vol mantenir en el registre o no. --V.Riullop (parlem-ne) 20:08, 8 set 2019 (CEST)
thread_title:  Cases de Cal Rafael Paleta